ओडिशा ने RT PCR की दर घटाकर 400 रुपये की, जानिए किस राज्य में कोरोना टेस्ट की क्या हैं दरें
ओडिशा सरकार ने लोगों को राहत देते हुए कोरोना के आरटी पीसीआर टेस्ट (RT PCR) का रेट 400 रुपये तय कर दिया है।
देश इस समय कोरोना के बड़े संकट से जूझ रहा है। इस बीच कई राज्य सरकारें कोरेाना टेस्ट की दरों में भी कटौती कर रही हैं। इस बीच ओडिशा सरकार दे देश में सबसे कम दर पर कोरोना टेस्ट की घोषणा की है। ओडिशा सरकार ने लोगों को राहत देते हुए कोरोना के आरटी पीसीआर टेस्ट (RT PCR) का रेट 400 रुपये तय कर दिया है। ओडिशा देश का ऐसा इकलौता राज्य बन गया है जहां इस टेस्ट की कीमत 500 रुपये से कम है। इसे लोगों के लिए बड़ी राहत माना जा रहा है। इससे पहले दिल्ली और गुजरात सरकार ने भी कोरोना के आरटी पीसीआर टेस्ट के दाम में कटौती की थी। हालांकि ओडिशा में भी फिलहाल सबसे सस्ता टेस्ट हो रहा है जहां टेस्ट की दर मात्र 400 रुपये है। 1.कर्नाटक : यहां 800 रुपये में टेस्ट हो रहे हैं, लेकिन प्राइवेट लैब से जांच कराना चाहते हैं तो यह कीमत 1200 रुपए होगी, घर पर जाकर लिए गए नमूनों की जांच के लिए 1200 रुपए।2. केरल : यहां आरटी-पीसीआर जांच की कीमत 2750 रुपए से घटाकर 2100 रुपए कर दी है। 3. आंध्र प्रदेश: यहां नमूनों की जांच के लिए कीमत 750 रुपए है.4. तेलंगाना : यहां टेस्ट की कीमत 2200 रुपये है. वहीं पर अगर घर पर जाकर जांच की गई है तो यह कीमत  2800 रुपए होगी।5. झारखंड:  झारखंड सरकार द्वारा आरटी-पीसीआर टेस्ट की बढ़ी हुई कीमत घटाकर 1050 रुपए कर दी गई है। 6. असम: असम में आरटी-पीसीआर टेस्ट की कीमत 2200 रुपये है।7. राजस्थान: यहां आरटी-पीसीआर टेस्ट की अधिकतम कीमत 1200 रुपये से घटाकर 800 रुपए कर दी है। 8. उत्तराखंड: उत्तराखंड में आरटी-पीसीआर टेस्ट की अधिकतम कीमत  घटाकर 800 रुपये की गई है। 9. उत्तर प्रदेश: उत्तर प्रदेश में आरटी-पीसीआर टेस्ट की अधिकतम कीमत 1600 रुपये है। 10. दिल्ली: दिल्ली में अब यह जांच महज 800 रुपये में की जाएगी।